## 

Išrašas

**LIETUVOS RESPUBLIKOS VALSTYBINĖ KULTŪROS PAVELDO KOMISIJA**

**NUOTOLINIO POSĖDŽIO PROTOKOLAS**

2020 m. gegužės 29 d. Nr. V17-8(6.1.)

Vilnius

1. **SVARSTYTA.** Europos archeologijos paveldo apsaugos konvencijos įgyvendinimas Lietuvoje.

*Balsavimas dėl Paveldo komisijos Sprendimo priėmimo su pastabomis:*

Už – 9

Prieš – nėra

Susilaikė – 1

**NUTARTA.** Pritarti Sprendimo priėmimui su pastabomis.

2**. SVARSTYTA.** Kultūros paveldo departamento prie Kultūros ministerijos 2019 metų veiklos ataskaita.

*Balsavimas dėl sprendimo projekto dėl KPD ataskaitos:*

Už – 9

Prieš – nėra

Susilaikė – nėra

**NUTARTA.** Pritarti sprendimo projektui dėl KPD ataskaitos.

**BENDRU SUTARIMU NUTARTA.** Paveldo komisijoje nagrinėti šiuos probleminius klausimus:1) vertinimo tarybų aktų rengimą ir jų santykį su teritorijų planavimo dokumentais; 2) kultūros paveldo fondo įkūrimą; 3) naują architektūrą istorinėje aplinkoje; 4) stagnuojantį specialiojo teritorijų planavimo dokumentų rengimą.

3. **SVARSTYTA.** Kilnojamųjų kultūros vertybių įrašymas į Kultūros vertybių registrą.

*Balsavimas dėl kilnojamųjų kultūros vertybių duomenų tikslinimo ir įrašymo į Kultūros vertybių registrą:*

Už – 9

Prieš – 1

Susilaikė – nėra

**NUTARTA.** Pritarti kultūros vertybių duomenų tikslinimui, nurodant jų rūšį kaip kilnojamąją ir tinkamai sutvarkant apskaitos dokumentaciją bei pritarti kilnojamųjų daiktų, turinčių kultūrinę vertę, įrašymui į Kultūros vertybių registrą.

4. **SVARSTYTA.** Kilnojamųjų kultūros vertybių tyrimo, konservavimo ir restauravimo tvarkos aprašas.

**BENDRU SUTARIMU NUTARTA**. Išsakytų pastabų pagrindu Paveldo komisijai kreiptis raštu į Kultūros ministeriją, Vyriausybę ir Specialiųjų tyrimų tarnybą.

5. **SVARSTYTA**. Gamtininko, biologo Tado Ivanausko Obelynės sodybos paskelbimas valstybės saugomu kultūros paveldo objektu ir šio objekto nekilnojamojo kultūros paveldo apsaugos specialiojo plano patvirtinimas.

*Balsavimas dėl Paveldo komisijos nutarimo projekto „Dėl gamtininko, biologo Tado Ivanausko Obelynės sodybos skelbimo valstybės saugomu kultūros paveldo objektu“ priėmimo:*

Už – 8

Prieš – nėra

Susilaikė – nėra

**NUTARTA.** Pritarti Paveldo komisijos nutarimo projekto „Dėl gamtininko, biologo Tado Ivanausko Obelynės sodybos skelbimo valstybės saugomu kultūros paveldo objektu“ priėmimui.

Posėdžio pirmininkė Andrijana Filinaitė

Posėdžio sekretorė Justina Ūsonytė